Але і на гэтым “адысея” “палескага Джэймса Бонда” не скончылася. У 1943 годзе генерал у складзе брытанскай дэлегацыі адпраўляецца ў Каір, дзе праходзіла сустрэча паміж брытанскім прэм’ер-міністрам Уінстанам Чэрчылем, амерыканскім прэзідэнтам Франклінам Рузвельтам і кітайскім лідарам Чан Кайшы. Неўзабаве пасля гэтага, Чэрчыль накіроўвае генерала ў якасці свайго асабістага прадстаўніка ў Кітай.